**Spørgsmål til debatmøde om ældreforhold i
Favrskov Kommune den 9. november 2021**

Spørgsmålene skal have en politisk tilgang og ikke detaljeret administrativ.

1. **Antal plejeboliger i Favrskov Kommune**

**HADSTEN:**

* + Hvordan vil du prioritere, når den afsatte anlægspulje skal prioriteres?
	+ Hvad er din holdning til tidspunkt for påbegyndelse af nyt plejecenter i Hadsten?
	+ Vil du prioritere påbegyndelse af plejecenter som en første prioritet?
	+ Er der sket ændringer i befolkningsprognosen, når antal plejeboliger af Solhøj i Hammel efter få års brug ikke kunne forudsiges?
1. **Hvordan ser du udviklingen i det nære sundhedsvæsen de kommende år.**

**HINNERUP**

* + Forventer du flere eller færre sundhedsopgaver i kommunen de kommende år?
	+ Hvor forventer du betalingen skal være for fx transport mellem kommune og sygehus hvis flere ophold vil være på kommunale pladser?
	+ Vi har frit og gratis sygehusvalg. Vil det også fremover være gratis, når der fx måske fremover bliver flere ophold på kommunale korttidsafsnit?
1. **Kollektiv transport**

**ÆLDRE RÅDET:**

* + Hvad er din holdning til flextrafik?
	+ Hvad vil du gøre for at den store forskelsbehandling i landdistrikter ophører. Transport internt i kommunen koster kr. 4,00, men passeres kommunegrænsen, når der skal være besøg på Randers Sygehus, betales hele turen med kr. 14,00 pr km.
	+ Flere kommuner i regionen har et tilbud om årspensionist kort til kr. 365,00. I Favrskov Kommune kan pensionister købe et månedskort til kr. 185,00. Hvad er din holdning til denne skævvridning.
1. **Bemanding i ældreplejen**

**HAMMEL:**

* + Mange forudsigelser siger, at der bliver mangel på arbejdskraft i ældreplejen. Hvilke tanker gør du dig om denne situation.
	+ Hvordan ser du udviklingen, og hvad vil du gøre, hvis du bliver valgt?
	+ Kan varme hænder erstattes af velfærdsteknologi?
1. **Kernevelfærd**

**HINNERUP:**

* + Hvilke områder er vigtigste kernevelfærd for dig?
	+ Hvis der skal flere penge tilføres hvilket område prioritere du så?
		- børn, unge, handicap, psykiatri, ældre
	+ Hvis der skal spares, hvor vil dine prioriteringer så være

Oktober 2021 /EB

Forslag til opdeling af spørgsmål, version 2/ EC